

Teknova er et naturvitenskapelig forskningsinstitutt med kontorer i Kristiansand og Grimstad.
Teknovas viktigste kunder er verdensledende, regionalt lokaliserte bedrifter. Disse innbefatter utstyrsleverandører til olje- og gass industrien, bedrifter innen fornybar energi, landbasert prosessindustri og små/mellomstore bedrifter som utvikler nye produkter og prosesser. Vi er et institutt i vekst med sterkt fokus på videreutvikling av gode relasjoner til våre regionale industrielle partnere og Universitetet i Agder. Samtidig er det viktig for oss å bygge nasjonale og internasjonale nettverk, og samarbeide med spennende forskningsmiljøer over hele verden.

**Teknova søker forskere innen:**

**Matematisk Modellering**

Vi ser etter deg med et solid teoretisk fundament innen matematikk, fysikk, kjemi, kybernetikk og/eller prosessmetallurgi. Arbeidsoppgavene vil primært være matematisk modellering av industrielle problemstillinger, herunder fysikalsk baserte modeller for metallurgiske prosesser og relevante modeller for oljeleverandør-industrien.

**Machine Learning**

Vi ser etter deg med et solid teoretisk fundament innen Computer Science / Machine Learning. Du må ha teknisk ekspertise innen Deep Learning og Deep Neural Networks.

**For begge stillingene gjelder:**

Arbeidet vil bestå av prosjekt- og R&D-oppgaver, ofte i samarbeid med industrien og andre forskningsinstitusjoner. Evne til god kommunikasjon, samt forståelse for kundenes behov, vil vektlegges.

Krav til utdanning: Master, PhD eller tilsvarende. Nyutdannede oppfordres til å søke. Relevant erfaring fra industri eller fra samarbeid med industri vil likevel være en fordel.

Spørsmål om stillingene kan rettes til Hilde Midtbø, tlf. 91 35 44 23 eller til hilde.midtbo@teknova.no
Søknad inkludert CV og kopi av vitnemål sendes elektronisk til post@teknova.no
Søknadsfrist: 28.02.2017

**Se også:** [www.teknova.no](http://www.teknova.no)